EkBass/fiwiki-20250220-pages-articles huggingface dataset:
Jevgeni Švarts

Jevgeni Lvovitš Švarts (myös Schwarz, ; 21. lokakuuta 1896 Kazan – 15. tammikuuta 1958 Leningrad, Neuvostoliitto) oli neuvostovenäläinen lasten- ja näytelmäkirjailija. Jevgeni Švarts syntyi lääkärin perheeseen ja vietti lapsuutensa Maikopissa. Hän opiskeli Moskovan yliopiston oikeustieteellisessä tiedekunnassa vuosina 1914–1916. Venäjän kansalaissodan aikana Švarts työskenteli näyttelijänä Donin Rostovissa. Vuonna 1921 Švarts siirtyi teatteriseurueen mukana Pietariin, jossa hän osallistui Serapion-veljet -kirjallisuusryhmän toimintaan. Vuodesta 1923 lähtien Švarts kirjoitti pakinoita ja satiirisia runoja lehtiin ja vuodesta 1924 hän työskenteli Samuil Maršakin johdolla valtion kustannusliikkeen lasten osastossa. Švarts avusti myös lastenlehtiä Jož ja Tšiž. Švartsin ensimmäinen lastenkirja ilmestyi vuonna 1924. Hänen oberiuteilta vaikutteita saaneet lastenkertomuksensa ovat mielikuvituksellisia, hauskoja ja leikkisiä. Samat piirteet ilmenivät myös ensimmäisissä näytelmissä, joita Leningradin lasten- ja nuortenteatteri esitti vuodesta 1929 lähtien. Švartsin lapsille ja aikuisille kirjoittamat näytelmät hyödyntävät muun muassa kansanperinteen ja Hans Christian Andersenin satuaiheita. Ne yhdistävät todellisuutta ja mielikuvitusta, arkipäivää ja ihmettä, ajankohtaisia ja ikuisia teemoja. Näytelmäkirjailijana Švarts työskenteli läheisessä yhteistyössä Leningradin komediateatterin johtajan Nikolai Akimovin kanssa. Toisen maailmansodan aikana Švarts kirjoitti totalitaristista diktatuuria ivaavan näytelmän Drakon (Lohikäärme, 1944), joka kiellettiin heti ensi-illan jälkeen ja esitettiin uudelleen vasta vuonna 1962. Švartsin muut näytelmät vapautettiin pannasta Stalinin kuoleman jälkeen ja niitä alettiin esittää myös ulkomailla. Neuvostoliitossa ne olivat hyvin suosittuja. Švartsin muita poliittisia allegorioita ovat näytelmät Golyi korol (”Alaston kuningas”, 1934) ja Ten (Varjo, 1940). Kirjailija laati myös elokuvakäsikirjoituksia ja näytelmiä nukketeatteria varten. ==Suomennettu tuotanto== Julkaistu tekijänimellä Jevgeni Schwarz. * Lohikäärme, suom. Annikki Laaksi. Helsinki: Yleisradio 1967 (kuunnelma) – Helsinki: TNL [i.a.] (näytelmämoniste) * Tavallinen ihme, suom. Markku Lahtela, Helsinki: Yleisradio 1970 (kuunnelma) * Punahilkka (Krasnja sapotska), suom. Marjaleena Wegelius, Helsinki: TNL 1973 (näytelmämoniste) * Noidutut veljekset: kolminäytöksinen satu (Dva klena); suomentanut Annikki Laaksi. Helsinki: Työväen Näyttämöiden Liitto 1975 (näytelmämoniste) * Varjo: 3-näytöksinen satu (Tenj); suomentanut Annikki Laaksi. Helsinki: TNL [i.a.] (näytelmämoniste) ==Lähteet== Luokka:Neuvostoliittolaiset näytelmäkirjailijat Luokka:Venäläiset lasten- ja nuortenkirjailijat Luokka:Venäjänkieliset kirjailijat Luokka:Venäläiset näytelmäkirjailijat Luokka:Vuonna 1896 syntyneet Luokka:Vuonna 1958 kuolleet
The A.V. Club

The A.V. Club on internetsivusto, joka sisältää arvosteluja elokuvista, musiikista, televisio-ohjelmista, kirjoista ja peleistä. Sivostolla on myös haastatteluja. The A.V. Club perustettiin vuonna 1993 osana The Onion -uutisorganisaatiota, kunnes erkani siitä vuonna 2005. Toisin kuin The Onion, The A.V. Club ei ole satiirinen julkaisu. == Aiheesta muualla == *Avclub.com Luokka:Taidesivustot
Giandomenico Salvadori

Giandomenico Salvadori (s. 8. lokakuuta 1992 Feltre) on italialainen maastohiihtäjä. 169 senttimetriä pitkä ja 59 kilogrammaa painava Salvadori edustaa Fiamme Giallea ja hänen valmentajanaan toimii Marco Selle.http://www.fiammegialle.org/fiammegialle/schede-atleti- sci2.html?pid=97&sid;=388:Salvadori-Giandomenico Salvadori debytoi maailmancupissa joulukuussa 2015 Lillehammerin yhdistelmäkilpailussa sijoittuen sijalle 56. Ensimmäistä kertaa hän sijoittui 30 parhaan joukkoon Tour de Skin 30 kilometrin yhteislähtökilpailussa tammikuussa 2016 ollen 28:s. Hänen paras sijoituksensa on 12. tila saman kiertueen Val di Fiemmen 15 kilometrin kilpailusta niin ikään tammikuulta 2016. Falunin 15 kilometrin vapaan hiihtotavan takaa-ajokilpailun osuusajoissa hän oli neljänneksi nopein maaliskuussa 2018. Salvadori sijoittui Lahden MM-kilpailuissa 2017 yhdistelmäkilpailussa kymmenenneksi. Pyeongchangin olympialaisissa 2018 hän oli 50 kilometrin perinteisen hiihtotavan yhteislähtökilpailussa viidestoista. Seefeldin MM-kilpailuissa 2019 hän sijoittui 30 kilometrin yhdistelmäkilpailussa 15:nneksi. Pekingin olympialaisissa 2022 hän oli lyhennetyssä 50 kilometrin vapaan hiihtotavan yhteislähtökilpailussa 18:s. == Lähteet == Luokka:Italialaiset maastohiihtäjät Luokka:Vuonna 1992 syntyneet Luokka:Elävät henkilöt
Paste

Paste on kuukausittain ilmestyvä musiikkiin ja viihteeseen erikoistunut yhdysvaltalainen verkkolehti. Sitä julkaisee Wolfgang’s Vault -niminen yritys. Vuosina 2002–2010 lehti ilmestyi myös paperiversiona, mutta siirtyi sittemmin pelkästään internetiin. == Aiheesta muualla == *Pastemagazine.com Luokka:Verkkolehdet Luokka:Musiikkisivustot
Mark Sampson

Mark Sampson (s. 18. lokakuuta 1982 Creigiau) on walesilainen jalkapallovalmentaja, joka on vuodesta 2013 toiminut Englannin naisten jalkapallomaajoukkueen päävalmentajana. == Ura pelaajana == Sampsonin ura pelaajana ei ollut kovin hyvä. Hän pelasi amatööritasolla Cardiff Corinthians -seurassa, jossa hänen veljensä toimi valmentajana. Pelipaikaltaan Sampson oli puolustaja. == Ura valmentajana == Sampson aloitti valmentajanuransa Walesin kakkostasolla pelanneessa Taff’s Wellissä, jonka valmentajana hän toimi vuosina 2008–2010. Vuosina 2009–2013 Sampson toimi Englannin naisten pääsarjassa pelanneen Bristol City WFC:n päävalmentajana.http://www.thefa.com/england/all-teams/staff/mark-sampson Joulukuussa 2013 Sampson nimettiin Englannin naisten jalkapallomaajoukkueen päävalmentajaksi. Vuonna 2015 Englanti voitti Kypros Cupin. Saman vuoden MM- kilpailuissa Englanti sijoittui kolmanneksi ja saavutti historiansa ensimmäisen MM- mitalin.https://archive.today/20160112154935/http://www.fifa.com/fifa- tournaments/players-coaches/people=376806/ == Saavutukset == Valmentajana * Kypros Cup: kultaa (2015) * Naisten MM-kilpailut: pronssia (2015) == Lähteet == Luokka:Walesilaiset jalkapallovalmentajat Luokka:Vuonna 1982 syntyneet Luokka:Elävät henkilöt
Punapääoma

Punapääoma tarkoittaa Suomen poliittisen vasemmiston yritysrypästä. Punapääomaan kuuluivat liikepankki Suomen Työväen Säästöpankki, vakuutusyhtiö Kansa-yhtymä, rakentaja Haka ja vähittäiskauppaa harjoittanut EKA. Vuonna 1987 muotoutui Osuuskunta Eka-yhtymä. Punapääoma romahti Suomen 1990-luvun alun lamassa. Osuuskunta Eka-yhtymä ajautui yrityssaneeraukseen vuonna 1993. Ekan yrityssaneeraus aiheutti Eläke- ja Henki-Kansan sekä Hakan konkurssin. EKA selvisi yrityssaneerauksesta ja siitä on jäänyt jäljelle Tradekan ravintolatoimintaa. Nimitys ”punapääoma” vakiintui yleiseen käyttöön Työväen taloudellisen tutkimuslaitoksen julkaistua vuonna 1986 raportin Työväenliikkeen pääomat ja liikelaitokset, jossa esitettiin arvio mainitun pääoman koosta. Sitä ennen oli käytetty muun muassa nimityksiä ”työväen finanssiryhmä”, ”TF-ryhmä”, ”demokraattinen kolmiliitto”, ”työväen liikelaitokset” ja ”punainen pääoma”.Anitra Komulainen: Punapääoman linnake: Työväen osuustoiminnan dramaattiset vaiheet, s. 154. Siltala, Helsinki 2021. ==Katso myös== *Edistysmielinen osuustoiminta ==Lähteet== *
Longaanit

Longaanit (Dimocarpus) on kasvisuku, joka kuuluu saippuamarjakasvien heimoon. Siihen kuuluu ainakin kahdeksan lajia. Longaanien hedelmiä käytetään ruokana lähisukuisten rambutaanien ja litsin tavoin. == Tuntomerkit == Longaanit ovat useimmiten yksikotisia puita tai pensaita. Niiden lehdet ovat parilehdykkäisiä. Lehtien lehdykät ovat vastakkaisia tai melkein vastakkaisia ja ehyt- tai sahalaitaisia. Suurissa kukinnoissa kasvavat kukat ovat yksineuvoisia. Kukkien verhiöt ovat kellomaisia ja terälehtiä voi olla yhdestä viiteen tai ne voivat puuttua kokonaan. Hedelmät ovat pyöristyneitä ja niiden ulkokuori on nahkea. Siemeniä ympäröi mehukas hedelmäliha. == Levinneisyys == Longaaneja kasvaa luonnonvaraisena Etelä- ja Kaakkois-Aasiassa. == Lajit == * Dimocarpus australianus * Dimocarpus dentatus * Dimocarpus foveolatus * Dimocarpus fumatus * Dimocarpus gardneri * Dimocarpus leichhardtii * Dimocarpus longan – longaani * Dimocarpus yunnanensis == Lähteet == Luokka:Saippuamarjakasvit
Chaoyang

Chaoyang (, pinyin: Cháoyáng Shì) on prefektuuritason kaupunki Kiinan Liaoningin maakunnan länsiosassa. Kaupungin keskusta sijaitsee linnuntietä noin 250 kilometriä maakunnan pääkaupunki Shenyangista länteen. Prefektuurin pinta-ala on 19 698 neliökilometriä ja väkiluku 3,04 miljoonaa (2010). Kaupunki rajoittuu pohjoisessa Tongliaon, idässä Fuxinin ja Jinzhoun, etelässä Huludaon ja Qinhuangdaon, lännessä Chengden, sekä luoteessa Chifengin prefektuuritason kaupunkeihin. == Hallinnollinen jako == Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa, asukasluvut vuonna 2010): ; Kaupunkipiirit (2) * 1. Shuangta (双塔区), 414 085 as. * 2. Longcheng (龙城区), 211 102 as. ; Piirikuntatason kaupungit (2) * 3. Beipiao (北票市), 496 164 as. * 4. Lingyuan (凌源市), 570 660 as. ; Piirikunnat (2) * 5. Chaoyang (朝阳县), 486 774 as. * 6. Jianping (建平县), 505 437 as. ; Autonominen piirikunta (1) * 7. Harqinin vasemman siiven mongolien autonominen piirikunta (喀喇沁左翼蒙古族自治县), 360 419 as. == Galleria == Chaoyang Ancient Street.jpg|Vanha katu Chaoyangissa. Southern Chaoyang Pagoda 03 2015-09.JPG|Chaoyangin eteläinen pagodi. Northern Chaoyang Pagoda 04 2015-09.JPG|Chaoyangin pohjoinen pagodi. The Temple of Lord Guan in Chaoyang 27 2015-09.JPG|Guandin temppeli. == Lähteet == == Aiheesta muualla == Luokka:Liaoningin kaupungit Luokka:Liaoningin prefektuurit
My Funny Valentine (albumi)

My Funny Valentine on yhdysvaltalaisen jazzmuusikon Miles Davisin studioalbumi, joka julkaistiin toukokuussa 1965. == Kappaleet == # # # # # == Kokoonpano == * Miles Davis – trumpetti * George Coleman – saksofoni * Herbie Hancock – piano * Ron Carter – kontrabasso * Tony Williams – rummut == Arvostelut == * Allmusic: Allmusic review == Lähteet == Luokka:Miles Davisin albumit Luokka:Vuoden 1964 konserttitallenteet
Kolhonlampi

Kolhonlampi on Pirkanmaalla Kihniössä Ratikylällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kolhonlampi on osa Naarmijärven valuma-aluetta. == Maantietoa == Lammen pituus on 500 metriä, leveys 300 metriä ja sen pinta-ala on 10 hehtaaria. Se sijaitsee Kihniön puoleisen Kolhonvuoren luoteispuolella. Lammen pohjoispuoli on tiheästi ojitettua suota, jonka kuusitoista suo-ojaa on kaivettu lampeen asti. Kolhonvuoren rinne laskee lampeen kaakosta. Lammen laskuoja lähtee sen länsirannasta ja virtaa aluksi 700 metriä länteen ja kääntyy sitten etelään, jossa se yhtyy tai muuttuu Kolhonluomaksi. Se laskee vuorostaan laskee Heinilampeen. Lammen ranntaan ei ole rakennettu mitään ja sinne pääsee polkuja pitkin metsäautotieltä, joka poikkeaa Kihniön keskustasta tulevalta tieltä. == Lähteet == Luokka:Naarmijärven valuma-alue Luokka:Kihniön järvet
Heinilampi (Kihniö)

Heinilampi on Pirkanmaalla Kihniössä Korpikylällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Heinilampi on osa Naarmijärven valuma-aluetta. == Maantietoa == Lammen pituus on 270 metriä, leveys 200 metriä ja sen pinta-ala on 2,8 hehtaaria. Se sijaitsee kangasmaastossa peltoalueen laidalla olevassa painanteessa. Sen kautta virtaa Kolhonluoman tuomat ja Heinijoen viemät vedet. Heinijoki laskee Naarmijärveen. Näiden lisäksi lampeen laskee vain yksi lyhyt metsäoja. Rantaviivan pituus on 700 metriä ja se on pääasiassa suota. Sitä ympäröi kolme maatilaa ja sen rannoille on rakennettu neljä vapaa-ajan asuntoa. == Lähteet == Luokka:Naarmijärven valuma-alue Luokka:Kihniön järvet
Mustapääpeukaloinen

Mustapääpeukaloinen (Donacobius atricapilla) on varpuslintu ja mustapääpeukaloisten heimon ainoa laji. Aikaisemmin laji luettiin kuuluvaksi peukaloisten heimoon, mutta on sittemmin siirretty omaan heimoonsa. Toisinaan laji on luokiteltu myös matkijoihin. ==Levinneisyys== Mustapääpeukaloista tavataan Etelä-Amerikan keski- ja pohjoisosissa ja sen levinneisyysalueen pinta-ala on noin 8 630 000 km2. Lajia on kuvattu yleiseksi, ja se on luokiteltu elinvoimaiseksi. Laji on selästään tumma ja vatsastaan vaalea. Mustapääpeukaloinen syö selkärangattomia eläimiä. ==Lähteet== Luokka:Varpuslinnut
Valkovatsapeukaloinen

Valkovatsapeukaloinen (Uropsila leucogastra) on peukaloisten heimoon kuuluva varpuslintu. ==Levinneisyys== Valkovatsapeukaloista tavataan Belizessä, Guatemalassa, Hondurasissa ja Meksikossa, ja sen levinneisyysalueen pinta-ala on noin 406 000 km2. Laji on luokiteltu elinvoimaiseksi. ==Lähteet== Luokka:Peukaloiset
Kotalampi (Kihniö)

Kotalampi on Pirkanmaalla Kihniössä Korpikylällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kotalampi on osa Naarmijärven valuma-aluetta. == Maantietoa == Lammen pituus on 550 metriä, leveys 150 metriä ja sen pinta-ala on 5,1 hehtaaria. Se sijaitsee kangasmaastossa olevassa painanteessa. Osa rannasta on suota, jonka neljä suo-ojaa tuovat metsien ojitetuilta soilta vedet ja laskevat ne lampeen. Pohjoisesta laskee vielä Suolaluoma, joka tuo kauempaa pohjoisesta metsäojien vettä sekä myös Teerilammen vedet. Lammen oma laskuoja on 400 metriä pitkä oja, joka yhtyy Heinijokeen ja joka laskee Naarmijärveen. Kotalampi on matala ja länsipäästään soistuva lampi, jonka rannalle on rakennettu vain kolme loma-asuntoa. Sen rantaviivan pituus on 1,1 kilometriä. Sen lähellä on vain kaksi maatilaa. == Lähteet == Luokka:Naarmijärven valuma- alue Luokka:Kihniön järvet
Demonien taivas

Demonien taivas () on Liz Williamsin vuonna 2006 ilmestynyt fantasiaromaani. Teos on Rikoskomisario Chen -sarjan toinen osa.Soikkeli, Markku: Demoni seikkailee dekkarina . Satakunnan kansa 29.7.2013. == Lähteet == == Aiheesta muualla == * The Demon and the City: A Detective Inspector Chen Novel. Publisher’s Weekly 6.5.2006. Luokka:Englantilaiset fantasiaromaanit Luokka:Vuoden 2006 kirjat
Vuoripeukaloinen

Vuoripeukaloinen (Thryorchilus browni) on peukaloisten heimoon kuuluva varpuslintu. ==Levinneisyys== Vuoripeukaloista tavataan Costa Ricassa ja Panamassa, ja sen levinneisyysalueen pinta-ala on noin 1 500 km2. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Peukaloiset
Kullervo Kuusela

Kullervo Kuusela (20. kesäkuuta 1924 Viipuri – 30. lokakuuta 2003 Helsinki) oli Metsäntutkimuslaitoksen professori, joka kehitti metsänarvioimistieteilijänä Suomen metsien inventoinnin ja hakkuiden suunnittelun menetelmiä. Kuuselan vanhemmat olivat luutnantti Matti Kuusela ja Ida Kaarina Niemi ja puoliso vuodesta 1947 ylitarkastaja Ruth Inga Winter (s. 1924). Viipurissa syntynyt Kuusela tuli ylioppilaaksi Helsingin suomalaisesta normaalilyseosta. Metsänhoitajaksi hän valmistui Helsingin yliopistosta 1940-luvun loppupuolella. Väitöstutkimuksensa Kuusela teki metsien kasvun laskennasta ja paneutui sen jälkeen myös hakkuumäärien laskentamenetelmiin. Niistä hän julkaisi vuonna 1962 Aarne Nyyssösen kanssa kirjan Tavoitehakkuulaskelma, josta tuli laajasti käytetty perusteos metsävarojen käytön suunnittelussa. — Kuusela hoiti Helsingin yliopistossa metsänarvioimistieteen dosentuuria 1959–1989. Metsänarviointiin ilmavalokuvien avulla Kuusela perehtyi 1950-luvulla Kanadassa ja Yhdysvalloissa, julkaisi aiheesta sekä opetti sitä Helsingin yliopistossa. Hän tutki myös helikopterin ja relaskoopin käyttöä metsänarvioinnissa. Vuonna 1970 hän julkaisi ensimmäisenä maailmassa Simo Poson kanssa teoksen sateliittikuvien käytöstä metsien inventoinnissa ja toisen teoksen uusimpien kuvien käytöstä vuonna 1975. Kuusela oli kansainvälinen metsätieteilijä, joka toimi YK:n alaisissa ja muissa työryhmissä ja oli jo 1950-luvun lopussa työskennellyt Intiassa ja sitten muun muassa Pakistanissa. Hän oli ammattiyhdistysaktiivi, mutta toimi samalla liike-elämässä esimerkiksi useiden suuryritysten hallintoneuvostoissa. Metsäpolitiikkaan Kuusela otti kantaa paitsi esimerksi kirjassaan Metsätalous teollistuvassa Suomessa (1974), myös monissa esitelmissään ja erilaisten toimikuntien jäsenenä. Metsäekologian ja -ekosysteemin intresseistään huolimatta Kuusela ei juuri onnistunut luomaan yhteyksiä metsien monikäytön ja ympäristönsuojelun puolustajiin, ehkä juuri näkyvien liike-elämäyhteyksiensä ja osin poleemisen kirjoittamisensa ja esiintymisensä takia. ==Lähteet== Luokka:Suomalaiset metsätieteilijät Luokka:Suomalaiset professorit Luokka:Vuonna 1924 syntyneet Luokka:Vuonna 2003 kuolleet
Ted Moore

Ted Moore (7. elokuuta 1914 – 1987) oli eteläafrikkalaissyntyinen englantilainen elokuvaaja. Moore syntyi Etelä-Afrikassa. Hän muutti Englantiin vuonna 1930. Toisen maailmansodan aikana hän palveli kuninkaallisissa ilmavoimissa, ensiksi lentäjänä ja sitten kuvausyksikössä. Sodan jälkeen hän siirtyi työskenteli brittiläisessä elokuvateollisuudessa kamerankäyttäjänä. Hän työskenteli muun muassa elokuvien Aissa – ruskea viettelys (1951) ja Vauhtihirmut valloillaan (1953) parissa. 1950-luvun puolessavälissä Mooresta tuli kuvaaja (Director of Photography). 1960-luvulla häntä pidettiin Britannian parhaimpina väri- ja laajakuvakuvaajana. Tätä kautta Moore päätyi kuvaamaan tunnistettavaan tyyliin kuvattuja James Bond -elokuvia. Moorelle myönnettiin parhaan värikuvauksen Bafta-palkinto vuonna 1963 elokuvasta Salainen agentti 007 Istanbulissa. Elokuvasta Kunnian mies hänelle myönnettiin parhaan värikuvauksen Oscar-palkinto vuonna 1966 ja parhaan brittiläisen värikuvauksen Bafta-palkinto vuonna 1967. Moore lopetti kuvaajan uransa vuonna 1982. == Lähteet == Luokka:Brittiläiset elokuvaajat Luokka:Eteläafrikkalaiset henkilöt Luokka:Oscar-palkinnon saajat Luokka:Vuonna 1914 syntyneet Luokka:Vuonna 1987 kuolleet
Rambutaanit

Rambutaanit (Nephelium) on kasvisuku, joka kuuluu saippuamarjakasvien heimoon. Suvussa on ainakin viisi lajia. Rambutaanien hedelmiä käytetään ruokana lähisukuisten longaanien ja litsin tavoin. == Tuntomerkit == Rambutaanit ovat yksi- tai kaksikotisia puita tai pensaita. Niiden lehdet ovat vuorottaisia ja parilehdykkäisiä. Lehtien lehdykät ovat ehyitä. Suurissa kukinnoissa kasvavat kukat ovat yksineuvoisia. Kukkien verhiöt ovat kellomaisia ja terälehtiä voi olla 5–6 tai ne voivat puuttua kokonaan. Hedelmät ovat soikeita. Niiden ulkokuori on nahkea ja voi olla pehmeiden piikkien peittämä. Siemeniä ympäröi mehukas hedelmäliha. == Levinneisyys == Rambutaaneja kasvaa luonnonvaraisena vain Kaakkois-Aasiassa. == Lajit == Rambutaaneihin kuuluu ainakin viisi lajia. Lisäksi on useita lajeja, joiden asema lajina tai suvullinen sijoitus ovat epäselviä. * Nephelium chryseum * Nephelium lappaceum – rambutaani * Nephelium mutabile * Nephelium ramboutan-ake * Nephelium topengii Image:Rambutan white background alt.jpg|rambutaani (Nephelium lappaceum, malaijiksi ja englanniksi rambutan) Image:Pulasan.JPG|Nephelium mutabile, malaijiksi ja englanniksi pulasan Image:Nephelium hypoleucum1.jpg|Nephelium hypoleucum, malaijiksi ja englanniksi korlan == Lähteet == Luokka:Saippuamarjakasvit
Burlingamen sopimus

Burlingamen sopimus oli Yhdysvaltojen ja Kiinan välillä heinäkuussa 1868 solmittu sopimus. Sopimuksessa maat antoivat yhdysvaltalaisille ja kiinalaisille oikeuden muuttaa vapaasti toistensa maihin, minkä lisäksi Yhdysvallat tunnusti sopimuksen myötä Kiinan alueellisen koskemattomuuden. Burlingamen sopimus on nimetty pääarkkitehtinsa Anson Burlingamen mukaan. Burlingame oli ensin Yhdysvaltain diplomaatti Kiinassa, ja myöhemmin Kiina palkkasi hänet oman kansainvälisen delegaationsa johtajaksi. Kiinalaisen delegaation johdossa Burlingame sai tehtäväkseen mennä Yhdysvaltoihin neuvottelemaan vuonna 1858 voimaan tulleen Tientsinin sopimus uudelleen. Neuvottelujen tuloksena syntyi Burlingamen sopimus. Burlingamen sopimus kaatui lopulta kiinalaisten siirtolaisten massamuuton takia. Yhdysvaltoihin oli Kalifornian kultaryntäyksen alkamisen jälkeen muuttanut valtava määrä kiinalaisia siirtolaisia, jotka suostuivat työskentelemään yhdysvaltalaisia pienemmillä palkoilla. Varsinkin vuoden 1873 paniikin ja sitä seuranneen pitkän laman jälkeen tämä herätti suuttumusta yhdysvaltalaisissa, jotka kokivat kiinalaisten vievän heidän työpaikkansa. Tiukentuneet asenteet johtivat lopulta siihen, että Kalifornia päätti rajoittaa merkittävästi kiinalaisten maahantuloa ja elämää Kaliforniassa. Kalifornian päätös oli ristiriidassa Yhdysvaltain perustuslain ja Burlingamen sopimuksen kanssa, minkä takia silloinen presidentti Rutherford B. Hayes esti lakimuutosten käytäntöönpanon. Kalifornialaisten painostuksen takia Hayes päätti kuitenkin neuvotella Kiinan kanssa Burlingamen sopimuksen sisällön uudelleen. Uusi sopimus, joka tunnetaan nimellä Angellin sopimus, solmittiin vuonna 1880 ja kumosi Burlingamen sopimuksen. == Lähteet == Luokka:Yhdysvaltain ulkopolitiikka Luokka:Kiinan ulkopolitiikka Luokka:1800-luvun kansainväliset sopimukset Luokka:1868
Vantaan Tilapalvelut Vantti

Vantaan Tilapalvelut Vantti Oy (aiemmin Vantaan Tilapalvelut Oy) on Vantaan kaupungin omistama palveluyhtiö, joka tuottaa ateria-, kiinteistö- ja puhtauspalveluita sekä aula- ja turvapalveluita Vantaan kaupungille. Vantti työllistää noin 960 henkilöä ja sen liikevaihto oli vuonna 2019 noin 49 miljoonaa euroa. Vantti perustettiin 1. tammikuuta 2012. Yhtiö muutti nimensä muotoon Vantaan Tilapalvelut Vantti loppukeväällä 2013. Yhtiön päätoimipiste sijaitsee Vantaan Pakkalan kaupunginosassa Yrityspalvelukeskus Leijan rakennuksessa. == Lähteet == Luokka:Vantaan kaupungin yhtiöt Luokka:Pakkala
AbbVie

AbbVie [æbviː]Friedman, Nancy: Big Companies, Bad Names, Fritinancy-blogi 22.3.2012, tieto AbbVien lehdistötiedotteesta. Viitattu 4.1.2016. on vuonna 2013 Abbott Laboratories -yhtiöstä eriytetty maailmanlaajuinen lääketeollisuusyritys. AbbVie työllistää noin 25 000 henkeä ja myy lääkkeitään yli 170 maassa.Euroopan komissio on hyväksynyt HUMIRA®-lääkevalmisteen (adalimumabi) keskivaikean ja vaikean hidradenitis suppurativa -sairauden hoitoon , AbbVie Oy 23.6.2015. Viitattu 3.1.2016. ==AbbVie Suomessa== Espoossa toimivan AbbVie Oy:n liikevaihto oli 61,6 miljoonaa ja henkilöstömäärä 94.AbbVie Oy , Taloussanomien yrityshaku. Viitattu 3.1.2016. AbbVien Suomessa myytäviä tuotteita ovat muun muassa autoimmuunisairauksiin käytettävä Humira (adalimumabi), HIV-lääke Kaletra (lopinaviiri + ritonaviiri), eturauhassyöpälääke Procren (leuproreliini), inhalaatioanesteetti Sevorane (sevofluraani), krooniseen munuaisten vajaatoimintaan liittyvän sekundaarisen hyperparatyreoosin ehkäisyyn ja hoitoon käytettävä Zemplar (parikalsitoli) sekä Parkinsonin tautia hoitava Duodopa (karbidopa/levodopa).Abbvie, Lääkeinfo. Viitattu 3.1.2016.Abbot Oy - Product Manager, Proviisoriyhdistys 2012. Viitattu 3.1.2016. ==Lähteet== Luokka:Yhdysvaltalaiset lääkealan yritykset Luokka:Yhdysvaltalaiset teollisuusyritykset Luokka:Yhdysvaltalaiset pörssiyhtiöt
HMS Colossus (1803)

HMS Colossus oli Britannian kuninkaallisen laivaston vuonna 1803 vesillelaskettu Colossus-luokan 74-tykkinen kolmannen luokan linjalaiva. == Valmistus == Alus tilattiin 23. marraskuuta 1797 Deptfordin telakalta, missä sen rakennustöistä vastasi maaliskuuhun 1803 Edward Tippett ja sen jälkeen Henry Peake. Köli laskettiin toukokuussa 1799. Alus laskettiin vesille 23. huhtikuuta 1803 ja valmistui 20. kesäkuuta Woolwichissa.Winfield, Rif s. 41 == Palvelus == Alus romutettiin Chathamissa 8. helmikuuta 1826. ==Lähteet== * === Viitteet === Luokka:Colossus-luokan linjalaivat
Abbott Laboratories

Abbott Laboratories on yhdysvaltalainen pörssiyhtiö, joka toimii maailmanlaajuisesti terveydenhoidon alalla. Abbott Laboratories -yhtiöstä eriytettiin vuoden 2013 alussa uusi AbbVie-lääkekehitysyhtiö. Jäljelle jäänyt Abbott keskittyy diagnostiikkaan, ravintovalmisteisiin, terveydenhuoltotuotteisiin ja rinnakkaislääkkeisiin.Brand, Thomas: Abbott Laboratories (ABT) ja AbbVie (ABBV): veropohdinta eriytymisestä , Nordnet- blogi. Nordnet. Viitattu 3.1.2016. Yhtiön perusti chicagolainen lääkäri Wallace Calvin Abbott vuonna 1888 nimellä Abbott Alkaloid Company."Abbott Laboratories." Company Profiles for Students. Gale. 2002. Haettu 8.8.2016 palvelusta HighBeam Research (vaatii tilauksen): https://www.highbeam.com/doc/1G2-3427200343.html Abbott Laboratories -yhtiön tuottamia ravintovalmisteita ja -lisiä ovat muun muassa maitojauheet,Nguyen, Nhi: An update of the milk market in Vietnam, Lactose-free dairy opportunity, opinnäytetyö, Arcada-ammattikorkeakoulu 2014. Viitattu 3.1.2016. Similac- vauvanruoat, Ensure-terveysjuomat, Glucerna, PediaSure, EAS ja ZonePerfect. Diagnostiikassa Abbott on erikoistunut muun muassa immunologiaan ja verentutkimukseen. Keväällä 2016 Abbott kertoi ostavansa sydämentahdistimia ja muuta sydäntautien hoitotekniikkaa valmistavan St. Jude Medicalin noin 25 miljardilla dollarilla.Abbott to Buy St. Jude Medical in Deal Valued at About $25 Billion, Bloomberg 28.4.2016. Viitattu 9.8.2016. ==Abbott Suomessa== Abbottin tuotteita on myyty Suomessa 1960-luvulta lähtien.Abbott Oy on valittu yhdeksi Suomen parhaista työpaikoista, tiedote, AbbVie Oy. STT Info -sivusto 8.2.2010. Viitattu 3.1.2016. Suomessa toimivan Abbott Oy:n liikevaihto vuonna 2014 oli 23 miljoonaa euroa ja henkilöstömäärä 32.Abbott Oy Ab , Taloussanomien yrityshaku. Viitattu 3.1.2016. ==Lähteet== ==Aiheesta muualla== Luokka:Yhdysvaltalaiset lääkealan yritykset Luokka:Yhdysvaltalaiset pörssiyhtiöt
Mihail Heraskov

Mihail Matvejevitš Heraskov (, 5. marraskuuta (J: 25. lokakuuta) 1733 Pultavan Perejaslav – 9. lokakuuta (J: 27. syyskuuta) 1807 Moskova) oli venäläinen klassismin ajan kirjailija. Hänen tuotannossaan on havaittavissa siirtyminen kohti sentimentalismia. == Suku ja koulutus == Valakialaisperäiseen aatelisperheeseen syntynyt Mihail Heraskov opiskeli Pietarin maasotakoulussa ja työskenteli Moskovan yliopiston rehtorina ja kuraattorina. Hänen vaimonsa Jelizaveta Neronova oli runoilija ja yhdessä he järjestivät kotonaan 1760-luvun alussa opiskelijoille kokoontumisia, joita voidaan pitää Venäjän ensimmäisenä kirjallisuussalonkina., EPUB == Kirjallinen toiminta == Heraskov julkaisi aikakauslehtiä Poleznoje uveselenije ("Hyödyllisiä huvituksia") 1760–1762, joka oli ensimmäinen venäläistä aikalaiskirjallisuutta laajasti esittelevä kirjallisuuslehti, ja Svobodnyje tšasy (1763) ja osallistui vapaamuurarien toimintaan. Heraskov tuotannon tunnetuinta osaa ovat eeppiset runoelmat, kuten Rossijada (”Rossiada”, 1779), joka kertoo Iivana Julman Kazanin valloituksesta. Hänen näytelmistään huomattavin on tragedia Venetsianskaja monahinja (”Venetsian nunna”, 1758). Heraskovin proosa kehittyi filosofis-didaktisista romaaneista, kuten Numa Pompili, ili Protsvetajuštši Rim (”Numa Pompilius eli Kukoistava Rooma”, 1768), kohti monimutkaisia rakkausseikkailuja, kuten Kadm i Garmonija (”Kadmos ja Harmonia”, 1786). Romaanissa Polidor, syn Kadma i Garmonii (”Polydoros, Kadmoksen ja Harmonian poika”, 1794) Heraskov arvostelee ankarasti Ranskan vallankumousta. Heraskovin proosa on rytmikästä, monisanaista ja koristeellista. Lajityypeiltään monimuotoinen lyriikka kehottaa kohtuullisuuteen ja hiljaiseen elämään luonnonrauhassa. ==Lähteet== ==Aiheesta muualla== * Mihail Heraskovin teoksia Lib.ru -sivustolla Luokka:Venäläiset kirjailijat Luokka:Vuonna 1733 syntyneet Luokka:Vuonna 1807 kuolleet
Susanna Saapunki

Susanna Maria Saapunki (s. 14. lokakuuta 1992 Kuusamo) on suomalainen kestävyysurheilija. Hän kilpaili kevääseen 2020 asti pääasiassa maastohiihdossa, mutta lopetti tuolloin hiihtouransa ja alkoi vuorijuoksuammattilaiseksi. Hiihdossa Saapunki edusti Vuokatti Ski Teamia. Hänen valmentajanaan toimii Kari Miettunen. Saapunki on naimisissa entisen kumparelaskija Ville Miettusen kanssa. Saapungin isä Pasi Saapunki osallistui yhdistetyn hiihtäjänä kaksiin olympialaisiin. == Hiihtoura == Saapunki debytoi maailmancupissa maaliskuussa 2014 Lahden 10 kilometrin vapaan hiihtotavan kilpailussa sijoittuen sijalle 60. Hänet valittiin mukaan vuoden 2016 Tour de Skille.http://www.ilkka.fi/urheilu/ensikertalainen-saapunki-mukaan-tour-de- skille-1.1967131 Hän sijoittui Tourin kokonaiskilpailussa 36:nneksi ja saavutti uransa ensimmäiset maailmancup-pisteet oltuaan Val di Fiemmen pitkään loppunousuun päättyneellä viimeisellä etapilla 27:s. Parhaimmillaan hän on sijoittunut 20:nneksi Lillehammerin Nordic opening -tapahtuman kokonaiskilpailussa joulukuussa 2018. Ensimmäisen SM-mitalinsa Saapunki saavutti Vantaan SM-kilpailuissa 2018 sijoittumalla pronssille 10 kilometrin vapaan hiihtotavan kilpailussa. Saapunki on osallistunut kaksiin nuorten MM- kilpailuihin, yhtä moniin alle 23-vuotiaiden MM-kilpailuihin sekä vuoden 2013 talviuniversiadeihin. == Juoksu-ura == Saapunki saavutti maastojuoksun SM- kilpailuissa pronssia kymmenellä kilometrillä 2022 ja hopeaa 2023. Heinäkuussa 2022 hän sijoittui vuorijuoksun EM-kilpailuissa viidenneksi sekä 8,9 kilometrin pituisessa ylämäkijuoksussa että 17,8 kilometrin pituisessa vuorijuoksukilpailussa, jossa vuorelle nousun lisäksi juostiin sieltä alas. Vuorijuoksun MM-kilpailuissa marraskuussa 2022 hän sijoittui ylämäkijuoksussa kuudenneksi ja vuorijuoksussa 12:nneksi. Syyskuussa 2023 hän voitti vuorijuoksun maailmancupin osakilpailun Italian Dolomiiteilla. == Lähteet == Luokka:Suomalaiset maastohiihtäjät Luokka:Suomalaiset kestävyysjuoksijat Luokka:Vuonna 1992 syntyneet Luokka:Elävät henkilöt
Naisten Superpesiksen kausi 2012

Naisten Superpesiksen kausi 2012 oli naisten Superpesiksen 23. kausi. Kausi alkoi 9. toukokuuta, ja Suomen mestarit olivat selvillä 15. syyskuuta. Naisten sarjaan osallistui 11 joukkuetta. Naisten puolella mitaleilla olivat edelliskauteen verrattuna täsmälleen samat joukkueet. Lapuan Virkiä otti seurahistorian kahdeksannen Suomen mestaruutensa, voitettuaan Jyväskylän Kirittäret tiukan ottelusarjan jälkeen 3-2. Pronssimitalit menivät Porin Pesäkarhuille. Perinteinen Itä-Länsi-ottelu järjestettiin Sotkamossa 20.-22. heinäkuuta.http://kainuunpesis.sporttisaitti.com/?x118281=253373 == Seurojen budjetit == Superpesisseurojen budjetit kaudella 2012.http://www.pesis.fi/@Bin/2420912/N_tavoitteet2012.pdf http://www.pesis.fi/@Bin/2420894/M_tavoitteet2012.pdf Joukkue Kokonaisbudjetti Pelaajabudjetti Kirittäret 343 750 58 900 Kempeleen Kiri 80 000 13 000 Lapuan Virkiä 208 100 78 850 Pesä Ysit 173 000 58 000 Porin Pesäkarhut 260 000 65 000 PeTo-Jussit 105 000 37 500 Rauman Lukko 120 000 63 000 Turku-Pesis 78 630 9 130 Vihdin Pallo 125 000 36 000 Viinijärven Urheilijat 99 100 69 000 Ylihärmän Pesis-Junkkarit 172 000 35 000 == Lopulliset sijoitukset == === Naiset === Sija Joukkue Lapuan Virkiä Kirittäret Porin Pesäkarhut 4\. Viinijärven Urheilijat 5\. Pesä Ysit 6\. Vihdin Pallo 7\. Rauman Lukko 8\. Ylihärmän Pesis-Junkkarit 9\. Turku-Pesis 10\. Kempeleen Kiri 11\. PeTo-Jussit == Lähteet == Luokka:Pesäpallon SM-sarjakaudet Luokka:Vuoden 2012 pesäpallo
Melicoccus

Melicoccus on kasvisuku, joka kuuluu saippuamarjakasvien heimoon. Siinä on vähintään kymmenen lajia. Melicoccus-suvun kasvit ovat puita tai pensaita. Joidenkin lajien hedelmiä käytetään ruokana, ja Melicoccus bijugatus -lajia kasvatetaan hedelmäpuuna kaupallisestikin. Hedelmät muistuttavat läheisen Talisia-suvun sekä samaan alaheimoon kuuluvien rambutaanien, longaanien ja litsin hedelmiä. == Lajit == * Melicoccus antioquensis * Melicoccus aymardii * Melicoccus bijugatus * Melicoccus espiritosantensis * Melicoccus jimenezii * Melicoccus lepidopetalus * Melicoccus novogranatensis * Melicoccus oliviformis * Melicoccus pedicellaris * Melicoccus petiolulatus == Lähteet == Luokka:Saippuamarjakasvit
Talisia

Talisia on kasvisuku, joka kuuluu saippuamarjakasvien heimoon. Siihen kuuluu yli 50 lajia. Talisia-suvun kasvit ovat puita tai pensaita. Jotkin suvun lajit tuottavat syötäviä hedelmiä, ja Talisia esculenta -lajia kasvatetaan hedelmäpuuna. Hedelmät muistuttavat läheisen Melicoccus-suvun sekä samaan alaheimoon kuuluvien rambutaanien, longaanien ja litsin hedelmiä. == Lajit == * Talisia acutifolia * Talisia angustifolia * Talisia bullata * Talisia carinata * Talisia caudata * Talisia cerasin * Talisia chartacea * Talisia clathrata * Talisia coriacea * Talisia croatii * Talisia cupularis * Talisia dasyclada * Talisia douradensis * Talisia equatoriensis * Talisia esculenta * Talisia eximia * Talisia firma * Talisia floresii * Talisia furfuracea * Talisia ghilleana * Talisia granulosa * Talisia guianensis * Talisia hemidasya * Talisia hexaphylla * Talisia japurensis * Talisia laevigata * Talisia lanata * Talisia longifolia * Talisia macrophylla * Talisia marleneana * Talisia megaphylla * Talisia microphylla * Talisia mollis * Talisia morii * Talisia nervosa * Talisia obovata * Talisia oedipoda * Talisia pachycarpa * Talisia parviflora * Talisia pilosula * Talisia pinnata * Talisia praealta * Talisia princeps * Talisia retusa * Talisia setigera * Talisia simaboides * Talisia squarrosa * Talisia stricta * Talisia subalbens * Talisia sylvatica * Talisia velutina * Talisia veraluciana == Lähteet == Luokka:Saippuamarjakasvit
Nikki van der Zyl

thumb|Nikki van der Zyl. Kuva vuodelta 2013. Nikki van der Zyl (27. huhtikuuta 1935 – 6. maaliskuuta 2021) oli brittiläinen ääninäyttelijä. Van der Zyl ääninäytteli kymmenessä James Bond -elokuvassa vuosina 1962–1979. Tuottajat Albert R. Broccoli ja Harry Saltzman halusivat sveitsiläisen Ursula Andressin elokuvaan Salainen agentti 007 ja tohtori No. Andressin äidinkieli ei kuitenkaan ollut englanti: hän puhui englantia vahvalla aksentilla ja pani painoa väärille tavuille. Van der Zyl työskenteli lontoolaisella äänistudiolla ulkomaisten elokuvien ääninäyttelijänä ja häntä suositeltiin tuottajille. Hän ääninäytteli kaikki Andressin repliikit ja lauloi myös kappaleen “Under the Mango Tree”, jonka Andressin hahmo esittää elokuvassa. Broccoli ja Saltzman olivat niin tyytyväisiä van der Zylin ääninäyttelyyn, että he pyysivät häntä dubbaamaan Moneypennyä, Miss Taroa ja erästä kiinalaista hahmoa lukuun ottamatta kaikkien naisroolien repliikit. Van der Zylille maksettiin yhdestä nauhoituskerrasta noin 60 dollaria ja koko elokuvan ääninäyttelyistä hän sai noin 200 dollaria. Hän ei työsopimuksensa mukaisesti saanut uusintapalkkioita. Hänen myös annettiin ymmärtää, että ääninäyttelyn tulisi pysyä salaisuutena. Van der Zyl ääninäytteli Honey Rideria (jota näytteli Ursula Andress) elokuvassa Salainen agentti 007 ja tohtori No, Sylvia Trenchiä (Eunice Gayson) elokuvassa Salainen agentti 007 Istanbulissa, Jill Mastersonia (Shirley Eaton) ja Bonitaa (Nadja Regin) elokuvassa 007 ja Kultasormi, Domino Dervalia (Claudine Auger) elokuvassa Pallosalama, Kissy Suzukia (Mie Hama) elokuvassa Elät vain kahdesti ja Chew Meetä (Francoise Therry) elokuvassa 007 ja kultainen ase. Hän myös ääninäytteli osan Solitairen (Jane Seymour) repliikeistä elokuvassa Elä ja anna toisten kuolla ja monia pienempiä rooleja. Van der Zyl työskenteli ensimmäisestä Bond-elokuvasta alkaen yhtä elokuvaa lukuun ottamatta sarjan jokaisessa elokuvassa Kuurakettiin (1979) asti. Häntä ei mainita lopputeksteissä eikä hän saanut elokuvista rojalteja. Van der Zylin dubbauksia käytettiin muustakin syystä kuin näyttelijän huonon englanninkielen taidon vuoksi: näyttelijä Shirley Eaton oli brittiläinen, mutta vahvan cockney-murteensa vuoksi tuottajat halusivat hänenkin hahmolle toisen, pehmeämmän äänen. Van der Zylin mukaan häntä suunniteltiin näyttelijäksi elokuvaan Salainen agentti 007 Istanbulissa, koska rooliin jo valittua Daniela Bianchi ei oltaisi haluttukaan elokuvaan. Van der Zylin mukaan Roger Moore kertoi hänelle myöhemmin, että Bianchi pidettiin roolissa, koska tämän sopimuksen purkaminen olisi ollut liian kallista. Van der Zyl kirjoitti omaelämäkerran For Your Ears Only, jonka esipuheen on kirjoittanut Roger Moore. == Lähteet == == Aiheesta muualla == * * Luokka:Englantilaiset ääninäyttelijät Luokka:Vuonna 1935 syntyneet Luokka:Vuonna 2021 kuolleet
Marne Maitland

Marne Maitland (1920–1991/1992) oli brittiläis-intialainen näyttelijä. Hän näytteli 1950–1990 useissa elokuvissa, usein arabia tai aasialaista hahmoa. == Lähteet == == Aiheesta muualla == * Luokka:Brittiläiset näyttelijät Luokka:Intialaiset näyttelijät
Fenyylibutatsoni

Fenyylibutatsoni eli butatsolidiini (kemialliselta nimeltään 4-butyyli-1,2-difenyylipyratsolidiini-3,5-dioni) on tulehduskipulääke, joka oli aiemmin käytössä ihmisillä, mutta se on useissa maissa korvattu muulla lääkityksellä sivuvaikutusten takia. Eläinlääkkeenä sillä on edelleen jossain määrin käyttöä. Fenyylibutatsonin teho löytyi alun perin kehitettäessä ruiskemuotoa aminofenatsonille. Fenyylibutatsonin vaikutus kipuun on hidas ja pitkäkestoinen eikä järin tehokas. Sitä ryhdyttiin kuitenkin käyttämään 1940-luvun lopussa pitkäaikaista lääkitystä tarvitsevilla potilailla kuten nivelreuman ja kihdin yhteydessä. Kihdin yhteydessä hyötyä lisäsi uraatin eritystä lisäävä vaikutus. Lääkkeen puoliintumisaika on hidas, jopa 72 tuntia. Lääke on hapan, mutta ei liukene kunnolla mahanesteeseen, ja imeytyykin elimistöön vasta pääosin suolistosta toisin kuin esimerkiksi asetosalisyylihappo, joka kulkee mahalaukun limakalvosta läpi ja vaikuttaa siten nopeasti. Fenyylibutatsoni sitoutuu plasman proteiineihin voimakkaasti, mutta sitoutuminen ylittyy suurilla annoksilla, jolloin myös erittyminen nopeutuu. == Haittavaikutukset == Fenyylibutatsoni ärsyttää voimakkaasti mahaa ja saattaa altistaa jopa mahahaavalle. Tämän on katsottu johtuvan systeemisestä vaikutuksesta, eikä se aiheuta samanlaista mahalaukun limakalvon ärsytystä kuin asetosalisyylihappo. Tämän takia fenyylibutatsoniin on kliinisessä käytössä yhdistetty eräissä valmisteissa suojaksi antasidi. Lääkeaine aiheuttaa myös natriumin ylijäämää elimistöön, mikä aiheuttaa turvotuksia. Vakavin sivuvaikutus ihmiselle on valkosolujen muutos, nimenomaisesti agranulosytoosi. Siksi hoitoon oli sisällytettävä säännöllinen verenkuvan seuranta. Fenyylibutatsonista on kehitetty johdannainen oksifenbutatsoni. == Lähteet == == Aiheesta muualla == *Human Metabolome Database: Phenylbutazone *Kyoto Encyclopedia of Genes and Genomes (KEGG): Phenylbutazone Luokka:Tulehduskipulääkkeet Luokka:Eläinlääkkeet Luokka:Heterosykliset typpiyhdisteet
Georg Meri

Georg-Peeter Meri (8. lokakuuta 1900 Koltšanovo, Uuden-Laatokan kihlakunta, Pietarin kuvernementti, Venäjän keisarikunta – 10. kesäkuuta 1983 Tallinna, Viron SNT, Neuvostoliitto) oli virolainen diplomaatti, kirjallisuustieteilijä ja kääntäjä.Eesti Entsüklopeedia 14, s. 288. Tallinn 2000. ISBN 9985-70-064-3 == Elämä ja ura == Georg Meri syntyi Pietarin lähistöllä, ja perhe muutti Tallinnaan vuonna 1905. Meri kävi koulunsa Tallinnassa ja opiskeli Moskovassa mutta joutui bolševikkien vangiksi vuonna 1918. Palattuaan Viroon hän osallistui vapaussotaan. Hän jatkoi opintojaan Tarton yliopistossa (1920–1923) ja Pariisin yliopistossa (1931–1933). Meri työskenteli Viron tiedeakatemiassa vuosina 1919–1926 ja sitten vuoteen 1940 Viron ulkoasiainministeriössä ulkomaankaupan osastopäällikkönä. Neuvostoliiton miehitettyä Viron hänet pidätettiin ja lähetettiin Siperiaan vuosiksi 1941–1945. Palattuaan Neuvosto- Viroon hän työskenteli toimittajana ja kääntäjänä; hän oli poliittisista syistä vangittuna 1950–1953. Meri tunnetaan erityisesti Shakespeare- käännöksistään. Hän käänsi Shakespearen näytelmistä suuren osan viroksi sekä julkaisi näytelmistä tutkielmia. Lisäksi hän käänsi venäläisten kirjailijoiden teoksia (mm. Nikolai Dobroljubov, Nikolai Tšernyševski). Georg Meri avioitui vuonna 1923 Alice-Brigitta Engmannin (1909–1986) kanssa. Heille syntyi kaksi lasta: kirjailija, presidentti Lennart Meri ja valtionvirkamies Hindrek Meri. ==Lähteet== ==Aiheesta muualla== * Meri, Georg. Eesti biograafiline andmebaas ISIK. Luokka:Virolaiset diplomaatit Luokka:Virolaiset kielenkääntäjät Luokka:Virolaiset kirjallisuudentutkijat Luokka:Vuonna 1900 syntyneet Luokka:Vuonna 1983 kuolleet
Teerilampi (Kihniö)

Teerilampi on Pirkanmaalla Kihniössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Teerilampi on osa Naarmijärven valuma-aluetta. == Maantietoa == Lammen pituus on 650 metriä, leveys 270 metriä ja sen pinta-ala on 10 hehtaaria. Se sijaitsee kangasmaaston ja Teerinevan reunakohdassa. Lammen eteläranta rajautuu ojittettuun suohon, mutta vain yksi suo-oja on kaivettu rantaan asti. Tämä oja on samalla lammen laskuoja. Se juoksee 2,8 kilometriä Suolankankaan läpi ja laskee Kotalampeen. Viereinen Jänislampi ei kuulu samaan valuma-alueeseen. Rantaviivan pituus on 1,8 kilometriä. Teerineva ja Päretneva muodostavat nykyisin yhteisen soidensuojelualueen. Se rajautuu etelässä Teerilammen rantoihin. Vain lammen eteläkärki ja länsisivu jäävät suojelualueen ulkopuolelle. Rannoille on rakennettu kaksi vapaa-ajan asuntoa. Niille johtaa tie etelästä, missä se haarautuu Kihniöön johtavalta yhdystieltä 13353. == Lähteet == == Aiheesta muualla == * Pirkanmaan Lintutieteellisnen yhdistys: Kihniö, Päretneva – Teerineva Luokka:Naarmijärven valuma-alue Luokka:Kihniön järvet
Pirttilampi (Kihniö)

Pirttilampi on Pirkanmaalla Kihniössä Korpikylällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Pirttilampi on osa Naarmijärven valuma-aluetta. == Maantietoa == Lammen pituus on 260 metriä, leveys 130 metriä ja sen pinta-ala on 2,1 hehtaaria. Se sijaitsee Naarmijärven luoteispuolella Pirttinevan turvetuotantoalueen ja Loukkamäen välissä painanteessa, mistä vesi ei voi luontaisesti juosta pois. Lammen rantaviivan pituus on 650 metriä ja sen rannat ovat suota. Itäpuolella sijaitsee Salisen maatilan pelto. Rannoilla ei ole rakennuksia, mutta lammen rannan läheltä ohittaa kärrypolku yhdustieltä 13349. == Lähteet == Luokka:Naarmijärven valuma-alue Luokka:Kihniön järvet
Rafael Schauman

Viktor Rafael Schauman (19. syyskuuta 1860 Taivassalo – 26. joulukuuta 1946 HelsinkiUppslagsverket Finland (vanha verkkoversio) viitattu 3.1.2016 (arkistoitu Internet Archiveen)) oli suomalainen kenraalimajuri. Hän oli Kadettikoulun ensimmäinen johtaja vuonna 1919, jolloin hänet myös ylennettiin kenraalimajuriksi.Facta 2001, WSOY 1985, 14. osa, palsta 491 Schaumanin vanhemmat olivat kapteeni, virkatalontarkastaja Knut Otto Schauman (1827–1888)Veli-Matti Autio: Schauman (1600–) ja Eva Constance Elisabet Holmberg. Hänen puolisonsa vuodesta 1890 oli Ellen Matilda Österblad. Heidän poikansa Erik Rafael Schauman oli keuhkosairauksiin erikoistunut lääkäri, joka avioitui presidentti K. J. Ståhlbergin tyttären Elli Ståhlbergin kanssa. Schauman valmistui Haminan kadettikoulusta 1882. Hän oli Suomen 2. Turun tarkka-ampujapataljoonan upseeri 1882–1901. Hän oli Säätyvaltiopäivien suojaksi 1905–1906 asetetun suojeluvartion johtaja, valtion poliisikoulun johtaja 1906–1910. Poliisilaitoksen käytettäväksi asetettujen tilojen isännöitsijä - Sandudd Oy:n johtaja 1910–1912, Grankulla Oy:n johtaja 1912–1914, J. Österblad & co Oy:n johtaja Turussa 1914–1917.Aikalaiskirja 1934 (Runeberg.org) Everstiluutnantti Schauman oli vapaussotaa valmistelevan Sotilaskomitean jäsen elokuusta 1917.Harri Korpisaari: Itsenäisen Suomen puolesta - Sotilaskomitea 1915-1918, s. 179, SKS 2009 Sotilaskomitean jäsenenä hänet valittiin syyskuussa 1917 komiteaan, joka käsitteli suojeluskuntien perustamiskysymystä eli käytännössä oli kysymys asevelvollisuuslain valmistelukomiteasta.Anthony F. Upton: Vallankumous Suomessa 1917-1918, osa I, s. 213, Kirjayhtymä 1980 Sisällissodan aikaan keväällä 1918 Schaumanista tuli kenraali Mannerheimin hallituksen ja Etelä-Suomen suojeluskunnan yhdysupseeri, eversti 1918, sotaylioikeuden jäsen 1918, järjestysvallan tarkastaja 1918–1919 ja kadettikoulu järjestäjä ja johtaja 1919. Hän erosi tehtävästä kenraalimajurina. Schauman omisti Karlebyn tilan (nyk. KaspersbackaItä- Uudenmaan rakennetun kulttuuriympäristön selvitys (pdf)) Porvoon maalaiskunnassa 1901–1902. == Lähteet == Luokka:Suomalaiset kenraalit Luokka: Suomalaiset aateliset Luokka:Vuonna 1860 syntyneet Luokka:Vuonna 1946 kuolleet
Jüri Pootsmann

Jüri Pootsmann (1. heinäkuuta 1994) on virolainen laulaja, joka voitti Eesti otsib superstaari -laulukilpailun kuudennen tuotantokauden vuonna 2015. Vuonna 2016 hän osallistui kappaleella ”Play” Eesti Lauliin, jossa hänet valittiin Viron edustajaksi vuoden 2016 Euroviisuihin. Hän ei selviytynyt kilpailun finaaliin. == Lähteet == == Aiheesta muualla == Luokka:Virolaiset laulajat Luokka:Viron euroviisuedustajat Luokka:Vuoden 2016 euroviisuedustajat Luokka:Vuonna 1994 syntyneet Luokka:Elävät henkilöt
Elohopea(I)sulfaatti

Elohopea(I)sulfaatti eli merkurosulfaatti (Hg2SO4) on elohopea- ja sulfaatti- ionien muodostama epäorgaaninen ioniyhdiste. Yhdisteessä elohopea esiintyy hapetusluvulla +I. Elohopea(I)sulfaattia voidaan käyttää sähkökemiallisissa kennoissa. == Ominaisuudet == Huoneenlämpötilassa elohopea(I)sulfaatti on väritöntä tai kellertävää kiteistä ainetta. Yhdisteen alkeiskoppi on monokliininen. Aine on herkkä hajoamaan valon vaikutuksesta. Elohopea(I)sulfaatti liukenee erittäin niukasti veteen, mutta laimeat happoliuokset liuottavat yhdistettä. Kuumennettaessa se hajoaa. Muiden elohopeayhdisteiden tavoin elohopea(I)sulfaatti on myrkyllistä.Milton Nowak & William Singer: Mercury compounds, Kirk-Othmer Encyclopedia of Chemical Technology, John Wiley & Sons, New York, 2000. Viitattu 3.1.2016Matthias Simon, Peter Jönk, Gabriele Wühl-Couturier & Stefan Halbach: Mercury, Mercury Alloys, and Mercury Compounds, Ullmann's Encyclopedia of Industrial Chemistry, John Wiley & Sons, New York, 2006. Viitattu 3.1.2016 == Valmistus ja käyttö == Elohopea(I)sulfaattia voidaan valmistaa saostamalla sitä elohopea(I)nitraatin vesiliuoksesta laimean rikkihapon tai natriumsulfaatin avulla. Saostuma suodatetaan ja pestään. Toinen tapa yhdisteen valmistukseen on hapettaa elohopeaa elektrolyyttisesti rikkihappoliuoksessa. ::Hg2(NO3)2 \+ H2SO4 → Hg2SO4 \+ 2 HNO3 Nykyään tärkein elohopea(I)sulfaatin käyttökohde on depolarisaattorina Clark-Weston tyyppisissä sähkökemiallisissa kennoissa sekä elohopeasulfaattistandardielektrodien valmistamiseen. Siitä voidaan myös valmistaa elohopea(I)kloridia. == Lähteet == == Aiheesta muualla == *PubChem: Mercurous sulfate *ChemBlink: Mercurous sulfate Luokka:Elohopeayhdisteet Luokka:Sulfaatit
Ventasso

Ventasso on kunta Pohjois-Italiassa Reggio Emilian maakunnassa Emilia-Romagnan alueella. Kunta perustettiin vuonna 2016, kun neljä kuntaa, Busana (1 285 asukasta), Collagna (971), Ligonchio (861) ja Ramiseto (1 290), yhdistyivät muodostaen Ventasson kunnan.Kuntaliitokset 2016 == Maantiede == Kunta sijaitsee Apenniinien vuoristossa ja on Appennino Tosco-Emiliano kansallispuiston (Parco nazionale dell'Appennino Tosco-Emiliano) keskus. Kunnan alueella sijaitsevat vuoret Monte Ventasso ja Monte Cusna. Kuntaliitto == Lähteet == Luokka:Reggio Emilian maakunnan kunnat
Lyder van Kyren

Lyder van Kyren (mainitaan 1307 – 1322) oli Turun linnan päällikkö, jonka aikana linnassa aloitettiin tärkeät rakennustyöt. Van Kyren kuului Holsteinin ritaristoon, jonka jäseniä siirtyi Ruotsiin. Hän oli mukana Ruotsin herttuoiden tekemissä liittosopimuksissa, ja herttuat sijoittivat hänet viimeistään ennen juhannusta 1315 Turun linnan päälliköksi hoitamaan läntisen Suomen puolustusta ja hallintoa. Syyskuusta 1315 lähtien hän toimi Suomen herttuan Valdemar Maununpojan nimissä. Van Kyrenin aikana aloitettiin Turun linnan toinen rakennusvaihe, jolloin siitä tehtiin ruhtinaanlinnan vaatimukset täyttävä suljettu asuntolinna. Van Kyren tunnettiin laajasti, ja hän solmi suhteita muun muassa kaupunkiin tulleisiin saksalaisiin kauppiaisiin. Novgorodissa Turkua, Suomen ruhtinaan kaupunkia, kutsuttiin hänen mukaansa nimellä "Lyderev". Vuonna 1318 venäläisten onnistui kuitenkin linnasta huolimatta päästä tuhoamaan kaupunkia ja Turun tuomiokirkkoa. Van Kyren säilytti asemansa herttua Valdemarin kuoltuakin. Vuonna 1320 hän sai tehtäväksi neuvotella venäläisten kanssa Viipurin asemasta. Seuraavana kesänä hän puolestaan toimi herttuatar Ingeborg Norjalaisen neuvoksena. Vielä vuoden lopulla 1322 hänet mainitaan Varsinais-Suomen yhteydessä. ==Lähteet== Luokka: Suomen linnanvoudit ja linnanpäälliköt Luokka:Suomen keskiajan henkilöt Luokka:Turun keskiaika Luokka:1200-luvulla syntyneet Luokka:1300-luvulla kuolleet